ສອງຄົນ ເສຍຊີວິດ ໃນເຫດລະເບີດແຕກ ຢູ່ ປາກິສຖານ
ບັນດາ​ເຈົ້າໜ້າ​ທີ່ ກ່າວ​ວ່າ ເຫດລະ​ເບີດ​​ ​ໃນຕອນ​ເ​ຊົ້າ​ວັນ​ສຸກມື້​ນີ້ ແມ່ນ​ເກີດ​ຂຶ້ນຍ້ອນມີການຫ້າງ​ລະ​ເບີດ​ ​ໃສ່​ລົດຈັກ​ຄັນ​ນຶ່ງ.
ຕຳຫລວດປາກິສຖານ ກ່າວວ່າ ລະເບີດລູກນຶ່ງແຕກຂຶ້ນ ເຮັດໃຫ້ ມີຜູ້ເສຍຊີວິດ 2 ຄົນ ແລະ ອີກຢ່າງນ້ອຍ 13 ຄົນໄດ້ຮັບບາດເຈັບ ໃນ ເມືອງ Karachi ບັນດາເຈົ້າໜ້າທີ່ ກ່າວວ່າ ເຫດລະເບີດ ໃນຕອນເຊົ້າວັນສຸກມື້ນີ້ ແມ່ນເກີດຂຶ້ນຍ້ອນມີການຫ້າງລະເບີດ ໃສ່ລົດຈັກຄັນນຶ່ງ ຕຳຫລວດກ່າວວ່າ ລະເບີດດັ່ງກ່າວ ໄດ້ແຕກຂຶ້ນໃນເວລາລົດເມ ຂອງຕຳຫລວດ ແລ່ນຜ່ານລົດຈັກຄັນດັ່ງກ່າວໄປ ຜູ້ໄດ້ຮັບເຄາະ ຮ້າຍ ສ່ວນໃຫຍ່ແມ່ນເຈົ້າໜ້າທີ່ຕຳຫລວດ ເຈົ້າໜ້າທີ່ຕຳຫລວດ Raza Mohammad ເວົ້າວ່າ ພວກທາລີບານ ໄດ້ອ້າງເອົາຄວາມຮັບຜິດຊອບໃນການໂຈມຕີດັ່ງກ່າວ ນາຍົກລັດຖະມົນຕີ Nawaz Sharif ກ່າວໃນຖະແຫລງການສະບັບນຶ່ງວ່າ  ຈະບໍ່ເຮັດໃຫ້ຄວາມມຸ້ງໝັ້ນ ຂອງລັດຖະບານພວກເຮົາ ທີ່ຈະລົບ ລ້າງການກໍ່ການຮ້າຍນັ້ນ  ອ່ອນແອລົງເລີຍ